Eesti Noorteühenduste Liit

Organisatsiooni ajalugu

Ehkki Eesti Noorteühenduste Liit asutati 2002. aastal, sai katusorganisatsiooni loomise lugu oma alguse juba 2001. aasta aprillis, kui tegutsemist alustas Eesti Noorteühenduste Koostööprojekt, mille eesmärgiks sai tihendada Eesti noorteühenduste vahelist koostööd. Projekti eestvedajaks oli Eesti Üliõpilaskondade Liit, kes on ENLi hea koostööpartner tänaseni.
19. mail 2002 toimus Tallinnas Inglise Kolledžis Eesti Noorteühenduste Liidu asutav kogu, kus asutamislepingu allkirjastasid 25 noorteühenduse esindajad. Vastu võeti ka organisatsiooni põhikiri, milles organisatsiooni eesmärkidena nimetati oma liikmesorganisatsioonidele eestkoste pakkumist, noorteorganisatsioonide omavahelise koostöö tihendamist ning noorte omaalgatuse propageerimist ühiskonnas.

Varasemad koosseisud

Mai kuni november 2002
Gerri Lesk (Noored Mõõdukad) – juhatuse esimees
Maria Savisaar (Keskerakonna Noortekogu) – juhatuse aseesimees
Elina Kivinukk (nb)
Eero Kiipli (Eesti Pyladese Liit)
Margus Tsahkna (Noor-Isamaa)
Birgit Villa (Eesti Skautide Ühing)
Kristjan Pomm (Eesti Skautide Ühing)
November 2002 – mai 2003
Elina Kivinukk (nb) – juhatuse esimees
Maria Savisaar (Keskerakonna Noortekogu) – juhatuse aseesimees
Gerri Lesk (Noored Mõõdukad)
Eero Kiipli (Eesti Pyladese Liit)
Kristjan Pomm (Eesti Skautide Ühing)
Lilian Värton (Eesti Rahvaliidu Noorteühendus)
Margit Koor (AEGEE Tartu)
2003–2004
Maria Savisaar (Keskerakonna Noortekogu) – juhatuse esimees
Kristel Kadak (AIESEC Eesti) – juhatuse aseesimees
Lilian Värton (Eesti Rahvaliidu noorteühendus)
Eero Kiipli (Eesti Pyladese Liit) kuni november 2003
Andres Peets (Tegusad Eesti Noored)
Daniel Poslawski (ELO) kuni juuni 2003
Liisi Mäeumbaed (Eesti Gaidide Liit) juuni kuni november 2003
Anu Põrk (Falck Noorteklubi) alates detsember 2003
2004–2005
Kristel Kadak (AIESEC Eesti) – juhatuse esimees
Marit Valge (Noored Sotsiaaldemokraadid) – juhatuse aseesimees, noortepoliitika juht alates september 2004
Maria Savisaar (Keskerakonna Noortekogu) – noortepoliitika juht juuni–september 2004
Rainer Vakra (Sorex) – välissuhete juht
Maarja Põld (AEGEE Tartu) – avalike suhete juht
Kristjan Tamm (BEST Estonia) – finantsjuht
2005–2006
Marit Valge (Noored Sotsiaaldemokraadid) – juhatuse esimees
Sven Lehemets (AIESEC Eesti) – juhatuse aseesimees, finantsjuht
Janno Tigane (Pärnu Noorte Liit) – noortepoliitika juht
Diana Tamm (Vabadus: Noorte Liikumine) – välissuhete juht
Rainer Vakra (Sorex) – avalike suhete juht kuni detsember 2005
Märt Aro (BGC Grupp) – avalike suhete juht alates jaanuar 2006
2006–2007
Sven Lehemets (AIESEC Eesti) – juhatuse esimees
Janno Tigane (Pärnu Noorte Liit) – noortepoliitika juht
Helen Põllo (YFU Eesti) – välissuhete juht
Veronika Madalvee (Vabadus: Noorte Liikumine) – kommunikatsioonijuht
2007–2008
Maarja Dahl (AEGEE-Tartu) – juhatuse esimees
Gerd Tarand (Noored Sotsiaaldemokraadid) – noortepoliitika juht
Christman Roos (Prussakovi nimeline Rattaühing) – avalike suhete juht
Tiina-Katrina Kaber (Vabadus: Noorte Liikumine) – liikmevaldkonna juht
Ulrika Hurt (Eesti Noorsooprojekt) – finantsjuht 
2008–2009
Olger Tali (Sorex) – juhatuse esimees
Jaan Urb (Rahvaliidu Noored) – juhatuse aseesimees, välissuhete juht
Lauri Alver (Tallinna Üliõpilaskondade Ümarlaud) – noortepoliitika juht
Cristo Pajust (AIESEC Eesti) – avalike suhete juht
Aune Lillemets (AIESEC Eesti) – liikmevaldkonna juht
Ulrika Hurt (Eesti Noorsooprojekt) – finantsjuht
2009–2010
Ott Heidmets – juhatuse esimees
Kairi Püss – avalike suhete juht
Marina Vilop – liikmevaldkonna juht
Ulrika Hurt – finantsjuht
Liina Männiste – noortepoliitika juht
Pille-Riin Raudsepp – välissuhete juht
2010–2011
Ott Heidmets – juhatuse esimees kuni veebruar 2011
Marina Vilop – liikmevaldkonna juht
Pille-Riin Raudsepp – välissuhete juht, esimehe kohusetäitja alates veebruarist 2011
Veroonika Mätlik kuni september 2010
Aleksandra Kamilova – avalike suhete juht
Kevad kuni sügis 2011
Pille-Riin Raudsepp – esimehe kohusetäitja
Martin Kirs
Liina Siniveer
Aleksandra Kamilova – liikmevaldkond
September kuni oktoober 2011
Aleksandra Kamilova – juhatuse esimehe kohusetäitja
Martin Kirs
Liina Siniveer
Pille-Riin Raudsepp
2011. aasta novembrist läks ENL üle nõukogu süsteemile
Liina Siniveer
Heiki Järveveer
Martin Kirs
Pille-Riin Raudsepp
Siivi Liivik
Jaanuar 2012 kuni detsember 2013
Mailis Ostra – juhatuse liige
2014–2015
Reet Sillavee – juhatuse esimees
Triin Bõstrov – juhatuse aseesimees
Liisa Lillemets – juhatuse aseesimees
Jaanuar kuni mai 2016
Ivo Visak – juhatuse esimees
Kristjan Tedremaa – juhatuse aseesimees
Mai 2016 kuni detsember 2017
Ivo Visak – juhatuse esimees
Kristjan Tedremaa – juhatuse aseesimees
Egert Mitt – juhatuse aseesimees
Jaanuar kuni mai 2018
Roger Tibar – juhatuse esimees
Mikk Tarros – juhatuse aseesimees
Egert Mitt – juhatuse aseesimees
Mai 2018 – 2019
Roger Tibar – juhatuse esimees
Mikk Tarros – juhatuse aseesimees

Liikmed

ENLi liikmed on noorte huvides tegutsevad noorteorganisatsioonid (noorteühingud, maakondlikud noortekogud ning Tallinna linna ja Tartu linna noortevolikogu). ENLi liikmete staatused on täis- ja kandidaatliige. Mittetulundusühingute seaduse ja teiste seaduste tähenduses loetakse ENLi liikmeteks ainult täisliikme staatust.

Noortepoliitilised eesmärgid

ENLi seisukohtade kujundamise aluseks on mais 2016 kinnitatud Noortepoliitika Platvorm. Platvorm koosneb kolmeteistkümnest teemablokist ning esitab ENLi liikmeskonna ettepanekud probleemküsimuste lahendamiseks. 
2007. aastal seadis ENLi liikmeskond eesmärgiks langetada kohalike omavalitsuste valimistel valimisiga 16. eluaastale, millest kujunes ENLi ning Eesti kodanikuühiskonna üks edulugudest. Lobitöö tulemusel muutis Riigikogu kahe järjestikuse koosseisu poolt 2015. ja 2016. aastal põhiseadust ning langetas seeläbi valimisiga KOV valimistel. Tegu oli esimese põhiseaduse muutmisega Eesti Vabariigi ajaloos, mida initsieeris kodanikuühiskonna organisatsioon.
ENLi liikmeskonna prioriteetsemad noortepoliitilised eesmärgid seostuvad stabiilse rahastuse tagamisega noorteühingutele, võrdse ligipääsuga haridusele, huvitegevusele ning tööturule sõltumata sealjuures erivajadustest, elukohast või teistest eripäradest ja osalusvõimaluste tagamise ning noorte osaluse tunnustamisega kõikidel tasanditel. 
Eesmärkide saavutamiseks tehakse sisulist koostööd strateegiliste partneritega, võetakse osa komisjonide ja nõukogude tööst ning antakse tagasisidet ja sisendit noori puudutavatele seaduseelnõudele.

Aastaringsed tegevused

ENL korraldab noorte osalust toetavaid kampaaniaid ja projekte, ning on esindatud mitmetes nõukodades ja otsustuskogudes, mis tegelevad noortevaldkonna probleemidega Eestis. Liikmeskonda arendavad suurkoolitused Kevadseminar, Suvekool, Sügisseminar ning Talveakadeemia.
ENL tunnustab oma liikmete häid ettevõtmisi parima noorteprojekti auhinnaga ning valib igal aastal ka Kõige Nooremat, Aasta Tegijat, noortesõbralikemat väljaannet ja ajakirjanikku, et tunnustada nii ENLi kui ka noortevaldkonda oluliselt panustanud inimesi ja organisatsioone.
ENL räägib aktiivselt kaasa noori ja noorteorganisatsioone puudutava seadusandluse kujundamisel, seisab noorteorganisatsioonide suurema ja läbipaistvama rahastamise eest ning arendab liikmesorganisatsioone erinevate koolitusprogrammide läbiviimisega. ENL on ka Eesti Mittetulundusühingute ja Sihtasutuste Liidu liige ja Eesti Koostöö Kogu harta osaline.